Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: 1. melléklet a 27/2009. (VII. 8.) OKM rendelethez
Paragraph Index: 1287

2. Kapcsolódó mĦveltségterület Mozgóképkultúra és médiaismeret A fejlesztĘmunka kapcsán fontosnak tartjuk megemlíteni, hogy egy viszonylag új, a közoktatásban néhány éve megjelent tantárgyról van szó, melynek sok helyütt sem szakmai, sem technikai infrastruktúrája nem alakult ki még teljesen. A tevékenység – mostantól média – tanárképzése talán néhány esztendeje indult be posztgraduális képzésként, így ma azokban az iskolákban, ahol tanítják, a leggyakrabban magyar vagy rajz szakos kollégák birkóznak a feladattal. Ezért lényeges számunkra, mint programalkotók számára, hogy a tematika elkészítése során a gyakorlatias szempontokra, szakmai jellegĦ megközelítésre vállalkozzunk – az elméleti megközelítés helyett. Olyan tanárok számára, akik a médiát csak saját gyakorlati „felhasználás” során ismerik – és persze rendelkezésükre áll a tankönyv és annak szövegtára – fontos, hogy olyan tárgyi ismereteket is megfogalmazzon, illetve olyan gyakorlati ötleteket adjon a program, amely a médiatanár-képzés feladata. Ezért a koncepció, a tanterv, és majdan a modulok leírása során a praktikus, a médiaelméletet nem túlhangsúlyozó „felhasználói” ismeretekre, a tanár és diák napi médiához köthetĘ tapasztalataira támaszkodik a program. A gyakorlati ötletekre fókuszáló, „ötlet-központú”, egyúttal az értékelést segítĘ feladatlapokat tartalmazó modulok készültek. A tevékenység „C” modulként, a tanórákon kívüli tevékenységként, 7., 8. és 9. évfolyamokkal indítható, és 7-9. évfolyamon használható fel. Gyakorlatias, a médiát felhasználóként tekintĘ megközelítést hangsúlyozza a program, míg a médiaelmélet, a filmelmélet kevesebb hangsúlyt kap ennél a korosztálynál. A szövegértés-szövegalkotás kompetenciája szerves részeként jelenik meg a média oktatásának.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes